રાજ્યસભામાં વિપક્ષે બીજેપી નેતાની ઘરપકડ કરી અને નિંદા પ્રસ્તાવ લાવવાની માંગ કરી છે. સંસદમાં ગુરૂવારે બીજેપી દલિતોના મુદ્દા પર પોતાના નેતાના નિવેદન બાદ બીજેપી મુશ્કેલીમાં આવી ગયું છે. ગુજરાતના ઉનામાં દલિતો પર થયેલા અત્યાચાર મામલે વિપક્ષે બીજેપી પર તીખા પ્રહારો કર્યા હતા. ત્યારે બીજેપીના જ નેતા દ્વારા માયાવતી માટે બોલાવામાં આવેલા અપશ્બદોને કારણે બીજેપીની મુશ્કેલી વધી ગઇ છે. આ મામલે વિપક્ષ માયવતીની પડખે છે અને દયાશંકર સિંહની એસસી-એસટી એક્ટ હેઠળ ઘરપકડ કરવામાં આવે તેવી માંગ પણ છે. જોકે વિવાદ વધતા દયાશંકર સિંહે માયાવતીની માંફી માંગી લીધી હતી.